USIA-PANIUSIA
Miyszkała roz u nos – niych i bydzie Usia-
kero dycki grała blank epno paniusia.
We paketach ze Rajchu łachy dostowała
i wszystkim sie w koło niymi przechwolała.
Z chałpy niy wylazła nigdy bez fryzury,
malowała wargi, a nawet pazury!
Jak żeś nikej w siyni mijoł ta bestyjo,
toś myśloł,że bómba pizła w drogeryjo!
Do chłopców ze placu sie niy łodzywała,
dycki kawalera kaj indzi szukała.
A chłopcy cierpliwie okazyji czekali
i w najbliższy śmiyrgus nauczka i dali.
Jak szła do kościoła, w siyni jóm zdybali
i wodóm z kokotka fest łoszpricowali.
We ańfarcie chłopcy ze kiblami stoli
i dwa kible wody na łeb i wyloli.
Bluzka heklowano, nowo kecka w kratki
-wszystko bóło mokre- i lajbik, i badki!
A włosy?Pónbóczku! Choby szlajerojla!
I jeszcze łod kibla na czole mo kojla!
Tako to nauczka chłopcy dali Usi,
coby pamiyntała, że skrómno być musi.
Autor:B.Śmigała
dycki – zawsze
blank epno paniusia – wielka pani, dama
paket z Rajchu – paczka z Niemiec
pizła – uderzyła
śmiyrgus – śmigus-dyngus
kokotek – kran
łoszpricować – polewać wodą pod ciśnieniem
ańfart – brama
heklowano – szydełkowano
lajbik – biustonosz
badki – majtki
szlajerojla – określenie wariatki z rozczochranymi włosami
kojla – guz
ind_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn scn_Latn szl_Latn szl_Latn est_Latn hat_Latn pol_Latn nno_Latn szl_Latn dik_Latn als_Latn pol_Latn tuk_Latn